jkorsvik/nowiki_second_scrape_merged huggingface dataset:
Saksenvik

Saksenvik er en grunnkrets i delområdet Nedre Saltdal i Saltdal kommune i Salten i Nordland. E6 går gjennom grunnkretsen, deriblant gjennom Saksenviktunnelen. Siden 2012 har Saksenvik kraftverk produsert elektrisitet i området.
Kverbergene i Saksenvik representerer rester etter stor aktivitet i tidlige tider. Det er tilsammen avdekket rundt 60 forskjellige kvernsteinsbrudd på Setså og i dalen opp fra Saksenvik. I terrenget utgjør disse markante formasjoner hvor en kan se sirkelformasjoner og huggmerker etter uttak av steinemnene.  Bruddene på Setså og Saksenvik sees ofte i sammenheng med hverandre. Kvernsteinsbruddet på Setså er nevnt i Aslak Bolts jordebok og en vet at kirken hadde eiendomsinteresser, noe som betyr at virksomheten hadde et betydelig omfang. En mener at driften sannsynligvis startet på 800-tallet og at gårdene der bruddene lå tilhørte høvdingegodsene som fantes i Hålogaland i jernalderen. Kvernstein fra Saltdal i middelalderen er funnet mange steder rundt om i landet, blant annet i Oslo. Fra Oslo har en funnet flere kvernsteiner produsert i Saltdal, enn fra kvernsteinsbruddene i Hyllestad som også var et svært viktig brudd i Norge.


== Referanser ==
Cunard Line

Cunard Line er et britiskbasert rederi som ble grunnlagt i 1840 under navnet British and North American Royal Mail Steam Packet Company.


== Cunard Lines skip ==
RMS «Queen Mary 2»
MS «Queen Elizabeth»
MS «Queen Victoria»


== Bilder ==

		


== Eksterne lenker ==
(en) Offisielt nettsted 
(en) Cunard Line – kategori av bilder, video eller lyd på Commons
Cultural Institutions Group

Cultural Institutions Group (CIG) er et forbund av offentlige kulturinstitusjoner i New York City.
Forbundet representerer medlemsinstitusjonene i forholdet til byens kommunale myndigheter, som gjennom individuelle partnerskapsavtaler gir subsidier til fast eiendom, sikkerhet, vedlikehold og energikostnader. Til gjengjeld forplikter institusjonene seg til å drive sin virksomhet som offentlige kulturinstitusjoner med oppdrag å tilby kulturtjenester tilgjengelige for alle innbyggere.


== Medlemsinstitusjoner ==
33 institusjoner er medlem av CIG:
American Museum of Natural History
Bronx County Historical Society
Bronx Museum of the Arts
Bronx Zoo
Brooklyn Academy of Music
Brooklyn Botanic Garden
Brooklyn Children's Museum
Brooklyn Museum
Carnegie Hall
David H. Koch Theater
El Museo del Barrio
Flushing Town Hall
Jamaica Center for Arts & Learning
Lincoln Center for the Performing Arts, Inc.
Metropolitan Museum of Art
Museum of Jewish Heritage
Museum of the City of New York
Museum of the Moving Image
New York Aquarium
New York Botanical Garden
New York City Ballet
New York City Center
New York Hall of Science
P.S. 1 Contemporary Art Center
Public Theater/New York Shakespeare Festival
Queens Botanical Garden
Queens Museum of Art
Queens Theatre in the Park
Snug Harbor Cultural Center & Botanical Garden
Staten Island Children's Museum
Staten Island Historical Society
Staten Island Museum
Staten Island Zoological Society
Studio Museum in Harlem
Wave Hill
Wildlife Conservation Society


== Referanser ==


== Eksterne lenker ==
Offisielt nettsted
Lahemaa nasjonalpark

Lahemaa er en nasjonalpark i det nordlige Estland, ca. 40 km øst for hovedstaden Tallinn.
Parken ble opprettet i 1971, som den første i både Estland og det tidligere Sovjetunionen. Arealet er senere blitt utvidet sydover således at det i dag dekker over 725 km² hvorav 474 km² er land og 251 km² vann.
Parken inneholder uberørt skog, bekker og vann, fiskerlandsbyer samt historiske gods og herregårder som Palmse, Sagadi, Vihula og Kolk. Av fugler ses blant annet svartstork og traner, mens pattedyrene er representert med både bjørn, ulv og gaupe. Laks og ørret gyter i elvene. Bærplukking og soppsanking er tillatt.


== Referanser ==


== Eksterne lenker ==
Offisielt nettsted 
(en) Lahemaa National Park – kategori av bilder, video eller lyd på Commons
Snowdon Mountain Railway

Snowdon Mountain Railway er en smalsporet tannstangbane i Wales. Den er 7,6 kilometer lang og går fra landsbyen Llanberis til toppen av Snowdon, Wales' høyeste fjell. Den er Storbritannias  eneste tannstangbane og ble åpnet i 1896. Den var delvis stengt under andre verdenskrig da det var restriksjoner for opphold på fjelltoppen. Banen ble gjenåpnet i 1946.
Den 7,6 kilometer lange banen har en sporvidde på 800 mm, noe som er ofte benyttet på tannstangbaner i Sveits.
Banen eies og drives av Heritage of Great Britain plc, en organisasjon som drifter flere populære turistattraksjoner.


== Eksterne lenker ==
Snowdon Mountain Railways hjemmeside
Knud Valdemarsen

Knud Valdemarsen (født ca. 1205, død 1260) var hertug av Estland (Revala), Blekinge og Lolland. 
Han var sønn av Valdemar Seir og elskerinnen Helena Guttormsdatter. Faren gjorde ham til hertug av Reval i 1219 og skjenket ham en rekke gods i provinsen Harrien. I 1246 støttet Knud, som hertug av Blekinge, Abel og Christoffers opprør mot kong Erik Plogpenning.
Han giftet seg med Hedvig, datter av den pommerske hertug Svantopolk I. Med henne fikk han sønnene Erik (d. 1304) som ble dansk drost og hertug i Sønderhalland, samt Svantopolk (d. 1310) som arvet farens gods i Sverige. Datteren Cæcilia ektet en Philip, som formentlig var av folkungeætten.Knud Valdemarsen ble begravet i Ringsted kirke hvor hans våpen ses som kalkmaleri.


== Referanser ==
In-Q-Tel

In‑Q‑Tel (IQT) er en amerikansk ideell organisasjon som gjennom risikokapital investerer i høyteknologiselskaper for å holde USAs etterretningsfellesskap utstyrt med innovativ informasjonsteknologi. In‑Q‑Tel ble stiftet i februar 1999 av en gruppe private investorer etter anmodning av direktøren i Central Intelligence Agency (CIA) og med støtte av Kongressen. Formålet var å bygge en bro mellom CIA og en ny gruppe teknologiinnovatører.
Selv om CIA fremdeles er den viktigste partneren, har In‑Q‑Tel utvidet virksomheten til å støtte andre etater i etterretningsfellesskapet, slik som National Geospatial-Intelligence Agency, Defense Intelligence Agency og Department of Homeland Security Science and Technology Directorate.


== Referanser ==


== Eksterne lenker ==
(en) Offisielt nettsted
Chris Namús

Christian Ariadna «El Bombón Asesino» Namús Corrales (født 3. oktober 1987 i Montevideo) er en tidligere uruguayansk profesjonell bokser i super lettvekt.Hun ble den første uruguayanske bokseren til å vinne WIBA tittelen i super lettvekt, da hun beseiret den meksikanske bokseren Perla Hernández Campa.


== Referanser ==


== Eksterne lenker ==
(en) Christian Ariadna Namús – BoxRec 
Chris Namús i boxeouruguayo.com (spansk)
Kedleston Hall

Kedleston Hall er en engelsk herregård i Kedleston, Derbyshire, omtrent 6,5 kilometer nordvest for Derby, og er familiesetet til Curzon-familien, og er bygget på det stedet hans familie, av normannisk opphav og navnet stammer fra Notre-Dame-de-Courson i departementet Calvados i den franske regionen Normandie. Eiendommen eies  dag av National Trust.

Curzon-familien har hatt et gods i Kedleston siden minst 1297 og har bodd i direkte nedstamming enten like ved eller på samme sted hvor dagens hovedhus står. Dagens hus ble bygget av sir Nathaniel Curzon (senere 1. baron Scarsdale) i 1759. 
Bygningsanlegget ble tegnet av arkitektene James Paine og Matthew Brettingham og var løslig basert på originale tegninger av Andrea Palladio for bygget Villa Mocenigo som aldri ble realisert. En på den tid relativt ukjent arkitekt, skotten Robert Adam tegnet noen av templene i hagen for å forlenge landskapet i parken. Curzon ble så imponert av dette at Adam ble satt til å lede byggingen av hovedhuset og ferdigstille tegningene.


== Eksterne lenker ==
Omtale av Kedleston Hall hos National Trust
Kedleston Hall Garden — informasjon om hageanleggets historie
Omtale av Kedleston Hall på The DiCamillo Companion to British & Irish Country Houses
Kedleston

Kedleston er en landsby og et verdslig sogn i Derbyshire i England. Det ligger nordvest for Derby, og de nærmeste nabostedene er Quarndon, Weston Underwood, Mugginton og Kirk Langley.
Kedleston er nevnt i Domesday Book som eiendommen til Henry de Ferrers en normannisk adelsmann som deltok i erobringen av England. Stedet hadde en mølle. Stedet var verdsatt til 20 shilling.Landsbyen huset blant annet Kedleston Hall, det historiske familiesetet til Curzon-familien og eies nå av National Trust. Sognekirken er All Saints Church, som ivaretas av Churches Conservation Trust.


== Kjente personer ==
Robert av Courçon, engelsk kardinal, var født her rundt 1160.
Lord Curzon, britisk visekonge av India (1899-1905) og utenriksminister (1919-1924)


== Referanser ==
European Cup Winter Throwing 2011

European Cup Winter Throwing 2011 ble arrangert 19. og 20. mars 2011, på National Sports Academy i Sofia i Bulgaria. Dette var 11. utgave av European Cup Winter Throwing, og arrangør var European Athletic Association og Bulgarias friidrettsforbund.
Konkurransen var både for senior og U23 junior.


== Medaljevinnere ==


=== Menn, senior ===


=== Kvinner, senior ===


=== Menn, U23 ===


=== Kvinner, U23 ===


== Eksterne lenker ==
11th European Cup Winter ThrowingSofia l BUL 19-20 March 2011 (arkivert)
European Athletics - 11th European Cup Winter Throwing Sofia BUL 19 - 20 March Throws
Kolga herregård

Kolga (også Kolk, Kolgd) er et gods og en herregård i landsbyen Kolga, Kuusalu kommune i Lahemaa nasjonalpark, ca. fire mil øst for Estlands hovedstad Tallinn. Sitt nåværende utseende fikk herregården på 1820-tallet.


== Eiere ==
Godset har røtter tilbake til middelalderen, hvor det tilhørte kong Valdemar Seiers sønn hertug Knud Valdemarsen. Han solgte senere godset til cisterciensermunker på Gotland. Da Estland ble en del av det svenske riket, ble Kolk inndratt til kronen, som i 1581 forærte det til feltherren Pontus De la Gardie som takk for krigsinnsatsen. I begynnelsen av 1600-tallet, ble Kolga brent av polakkene og ble ikke satt i stand igjen før stattholder Jacob De la Gardie overtok. Hans datter Christina, som var gift med greve Gustaf Otto Stenbock arvet senere godset, hvoretter det forble i Stenbockslekten frem til den sovjetiske maktovertakelsen i 1940.
Den siste eieren var Margareta Stenbock som forlot Estland for Sverige i 1940. På 1950-tallet ble Kolga omgjort til en maskin- og traktorkolkos. Etter Estlands selvstendighet fra Sovjetunionen, ble godset gitt tilbake til Stenbockfamilien, og eies i dag av en stiftelse som forvaltes av finnen Jarl Stenbock (f.1940).I tillegg til selve herregårdsbygningen var Kolga frem til 1940 også kjent for sin portrettsamling med malerier av familien Stenbock. Til godset hørte også en have, et stort jordbruk, et brennevinsdestilleri og et teglverk. I dag brukes bygningene til hotel, restaurant og konferanser.


== Referanser ==


== Eksterne lenker ==
(en) Kolga manor – kategori av bilder, video eller lyd på Commons
Notre-Dame-de-Courson

Notre-Dame-de-Courson er en kommune i departementet Calvados i regionen Normandie nordvest i Frankrike. 


== Befolkningsutvikling ==
Antall innbyggere i kommunen Notre-Dame-de-Courson

Referens:INSEE


== Referanser ==


== Eksterne lenker ==
(en) Notre-Dame-de-Courson – kategori av bilder, video eller lyd på Commons 
(fr) Presentasjon
Emmi Leisner

Emmi Leisner (født 8. august 1885 i Flensburg i Tyskland, død 12. januar 1958 i Kampen på øya Sylt) var en tysk sangerinne (alt).


== Liv og virke ==


=== Bakgrunn ===
Emmi Leisners mor, født i Husum var en meget dyktig sanger og pianist. Hennes far var av dansk opprinnelse, skipsingeniør og ivrig amatørsanger. 


=== Karrière ===
Emmi Leisner hadde allerede i en alder av ti år bestemt seg for at hun ville bli sanger. Etter skolegangen ble hun imidlertid sendt til Danmark for å lære seg husstell. Som sekstenåring måtte hun på kort varsel vikariere under en konsert og fikk meget gode presseomtaler. Foreldrene bestemte seg for å gi henne musikkutdannelse og hun reiste deretter til sangpedagogen Helene Breest i Berlin. 
Etter ferdig utdannelse ble Emmi Leisner ansatt hos organisten Karl Straube som solist i det berømte Thomanerchor. I Leipzig opptrådte hun også ved operaen. Fra Leipzig gikk hun videre til operaen i Frankfurt og fra 1913 til 1921 ansatt ved Operaen på Unter den Linden i Berlin og senere ved Volksoper i Berlin. Hun opptrådte ved Kungliga Teatern i Stockholm 1919 og 1922.Som operasangerinne gjorde Emmi Leisner minneverdige tolkninger av Amneris (Aida), Dalila (Samson et Dalila), Brangane (Tristan und Isolde), Fricka (Nibelungenringen) og Erda (Nibelungenringen). 
Emmi Leisner gjorde flere opptredener i Norge og deltok blant annet i Oslo ved Cæciliaforeningens Bachfest i 1921. Senere ble Leisner populær som konsertsanger, særlig kjent for sin mørke stemme og intensitet i foredraget.


== Referanser ==


== Eksterne lenker ==
(en) Emmi Leisner på Discogs 
(en) Emmi Leisner på MusicBrainz 
(en) Emmi Leisner på AllMusic
Andreas Andersen Borge

Andreas Andersen Borge (født 22. september 1825, død 23. juni 1910) var gårdbruker og ordfører fra Råde i Østfold. Han var stortingsmann i én periode.
Borge var sønn av en gårdbruker og overtok farsgården i 1845. Han var medlem av herredsstyret 1851–1900, i perioden 1853–89 satt han i formannskapet. Han var ordfører i flere perioder; 1860–61, 1864–66, 1870–73 og 1878–89. Ellers var han forlikskommissær fra 1858 til 1903, sparebankdirektør og medlem i Rakkestad 
fogderikommisjon i tillegg til en rekke andre verv.Han var 1. representant for Smaalenenes amt på Stortinget i perioden 
1880–1882. På tinget var han medlem av næringskomite nr. 2. Borge frasa seg gjenvalg i 1882. Han hadde i tillegg vært 4. suppleant flere år tidligere; i 1868–1869.


== Referanser ==


== Eksterne lenker ==
(no) Andreas Andersen Borge hos Norsk senter for forskningsdata
Håkon Johnsen

Håkon Armand Menzoni Johnsen (født 3. mars 1914 i Trondheim, død 17. oktober 1991 samme sted) var en norsk politiker (Ap) som var stortingsrepresentant 1945–1973 og odelstingspresident 1969–1973.


== Liv og virke ==
Han vokste opp i arbeiderstrøket Lademoen i Trondheim som sønn av maskinmester Julius Wilhelm Johnsen fra Hammerfest og husmor Lena Marie Kjevik fra Fillan. Han giftet seg i 1940 med Marit Bromstad, men ekteskapet ble oppløst i 1962. Etter middelskolen i 1931 begynte Johnsen å arbeide som lagerekspeditør ved NKLs manufakturavdeling i Trondheim. Ved siden av arbeidet gikk han Arbeiderhøyskolen på Malmøya i 1935 og handelsskole i 1943.Johnsen kom tidlig inn i Arbeidernes ungdomsfylking i Trondheim, og satt som formann i Trondheim AUF 1932–1935 og Sør-Trøndelag AUF 1937–1938. I 1938 ble han viseformann i Trondheim forente arbeiderparti og medlem av Trondheim bystyre. Under den andre verdenskrig satt han i tysk fangenskap i fire år. Etter krigen var han medlem av bystyret i ti år.Johnsen var innvalgt på Stortinget fra kjøpstedene i Sør-Trøndelag og Nord-Trøndelag fylker 1945–1953. Etter at byvalgkretsene ble avskaffet ved stortingsvalget i 1953, var Johnsen innvalgt fra Sør-Trøndelag fylke 1954–1973. Etter noen år i Stortingets helsekomité og Stortingets post-, telegraf- og kystfartskomité hadde han sitt fremste virke i Stortingets kirke- og undervisningskomité 1950–1969, i perioden 1965–1969 som formann. I sin siste stortingsperiode var han odelstingspresident. Som politiker var han kjent som både humørfylt, energisk og frittalende. Foran stortingsvalget i 1973 ble ikke Johnsen renominert, noe som ble forklart med at Johnsen hadde sittet lenge, et ønske om å velge flere kvinner, og Johnsens sympati for EF.Johnsen hadde en lang rekke medlemskap i styrer og representantskap ved lokale og nasjonale kulturinstitusjoner, både under og etter tiden på Stortinget.Han døde i Trondheim i 1991, 77 år gammel, og ble bisatt i Lademoen kapell.


== Referanser ==


== Eksterne lenker ==
(en) Håkon Johnsen på Internet Movie Database 
(no) Håkon Johnsen hos Stortinget 
(no) Håkon Johnsen hos Norsk senter for forskningsdata
Kjetil Berge (billedkunstner)

Kjetil Ingvar Berge (født 1957) er en norsk billedkunstner som jobber med video, fotografi og skulptur. Han er født i Ølen, bor og jobber i London, Storbritannia, men oppholder seg også mye på Kvalnes i Lofoten. I 2006 deltok han på Havanna Biennalen på Cuba. Utvalgte soloutstillnger er Oslo Kunstforening i 1997, Galleri MGM i 2001, LAUTOM contemporary i 2010 og det kunstnerdrevne galleriet Noplace i Oslo i 2013.
Han har sin utdannelse fra Slade School of Fine Art i London (1987-1989),
Escola Superior de Belas Artes de Lisboa i Portugal (1984-1985) og Bergens Kunsthåndverkskole (1982-1986). Han er blant annet innkjøpt av The Arts Council i Storbritannia, Nasjonalmuseet i Oslo, Jyväskylä Art Collections i Finland, Oslo kommunes kunstsamlinger, ambassaden i London og Norsk kulturråd


== Referanser ==


== Eksterne lenker ==
Offisielt nettsted
Noel Cobb

Noel Cobb (født 21. mars 1938 i Grand Rapids, Michigan, USA, død 2. januar 2015 i England) var en filosof, psykolog og forfatter som bodde og studerte i Norge 1959-1966 og fikk mange venner der. Blant dem Axel Jensen, Jan Erik Vold, Trygve Vegge, Mona Lange, Bjørn Blumenthal og August Lange.
Cobb publiserte en rekke bøker, både poesi og sakprosa , har jobbet med R. D. Laing, studert ulike former for meditasjon, ble jungiansk analytiker og grunnla stiftelsen "The London Convivium for Archetypal Studies". Han er forfatter av "Prospero's Island: the Secret Alchemy at the Hart of The Tempest" I Oslo ble han del av et kulturelt radikalt miljø og tok en eksamen i psykologi. Til tross for at han var blitt far til et barn i Norge han ble utvist på grunn av eksperimentering med marihuana.I England jobbet han som daglig leder på R. D. Laings eksperimentelle klinikk for schizofrene i London, hvor Axel Jensen også bodde et år. Senere studerte han tibetansk språk, buddhisme, terapi og meditasjon i India og Nepal. I 1981 åpnet han en privat praksis som psykoterapeut i England.
Fra 1987 ledet han "The London Convivium for Archetypal Studies".
Noel startet en årsbok "Sphinx: A Journal of Archetypal Psychology and the Arts", hvor han publiserte mange artikler.


== Bibliografi ==
1984 Prospero's Island - the Secret Alchemy at the Heart of the Tempest, (Coventure, London)
1992 Archetypal Imagination - Glimpses of the Gods in Life and Art, (Lindisfarne Press, Hudson, New York)
1994 Kunsten og Sjelen, (Aschehoug Forlag, Oslo, Norway) - Translation of A, I. Into Norwegian
1997 Sofferanza e Belleza, (Milan, Moretti & Vitali) - Edited for Eva Loewe
1998 Maestri di Anima, (Milan, Moretti & Vitali)


== Referanser ==


== Eksterne lenker ==
The International R. D. Laing Institute about Noel Cobb
Noel Cobb om Axel Jensens spiritualitet, 21. februar 2003
Teofilantropi

Teofilantroper (av gresk theos, gud, filos, venn, og anthropos, menneske), det vil si Guds og menneskenes venner, var navn på medlemmene av et deistisk samfunn som ble opprettet i 1796 i Paris i den hensikt å gi passende tilknytningspunkt for den tids gudstjenestlig-religiøse behov. I spissen for samfunnet stod et medlem av Frankrikes daværende ledelse, direktoren Louis-Marie de La Révellière-Lépeaux. Den første offentlige sammenkomsten fant sted den 15. januar 1797.
Gud, dygd og udødelighet var det hellige tretall som den nye forsamlingen bekjente seg til. Gud ble betegnet blant annet som «den opphøyde geometer, som forestår det store universets store verksted». Gudstjenesteordningen omfattet taler, sang samt atskillige symbolske handlinger. Man ville ikke værr en «sekt», men gi en kult og en moralundervisning for alle. Direktoriet stilte ti kirker i Paris til den nye kultens disposisjon. Snart fant den tistrømning også i de mindre provinsbyene. Noen folkekirke kunne imidlertid denne kunstlet skapte deistiske kirke til tross for statens beskyttelse ikke bli. 
Allerede i 1802 ble foreningen fratatt de offentlige samlingslokalene ved et edikt av davarænde førstekonsul Bonaparte, hvoretter selskapet etterhånden ble fullstendig oppløst.


== Litteratur ==
Albert Mathiez: La théophilanthropie et le culte décadaire (1796-1801). Essai sur l’histoire religieuse de la Révolution. Félix Alcan, Paris, 1904.
Joseph Brugerette: Les cré religieuses de la revolution (Paris, 1904):
Giambattista Ferrero: Disamina Filosofica de Dommi e della Morale Religiosa de Teofilantropi (Torino, 1798).
Thomas Paine: The Age of Reason
William Hamilton Reid: The Rise and Dissolution of the Infidel Societies in this Metropolis (London, 1800):
Maurice Tourneaux: Bibliographie de l'histoire de Paris pendant la Révolution (Paris 1890-1900).
Maurice Tourneaux: Contributions à l'histoire religieuse de la révolution française (Paris 1907);Teofilantroper i Nordisk familjebok (2. utgave, 1919)
Austropop

Austropop har siden slutten av 1960-tallet vært bruk som en samlebetegnelse for popmusikk fra Østerrike. Opprinnelig dreide det seg hovedsakelig om musikk hvis tekster ble fremført på landets dialekter, men efterhvert er uttrykket kommet til å omfatte all populærmusikk fra landet.Austropop begrenser seg ikke til en spesiell genre, men i tillegg til nasjonaliteten karakteriseres den ved å være av kommersiell art, slik at den kan strekke seg fra hiphop til alternativ rock, dette siste iblant iblandet innslag av østerriksk folkemusikk. Imidlertid brukes begrepet ikke om rene «folkelige» schlagere. Heller ikke østerrikske artister som for eksempel Peter Alexander, hvis nedslagsfelt i hovedsak befant seg i Tyskland, blir regnet som austropop-utøvere.Blant de mest kjente utøvere av austropop finner man Falco, Wolfgang Ambros, Georg Danzer, Rainhard Fendrich, DJ Ötzi og bandet Erste Allgemeine Verunsicherung.


== Noter ==


== Referanser ==


== Eksterne lenker ==
Servus TV: Austropop-Legenden
Andrés Recalde

Andrés Recalde Miguez (født 5. juni 1904) var en uruguayansk bokser som deltok i de olympiske leker 1924 i Paris.


== Se også ==
José Feans
Alfredo Petrone


== Referanser ==


== Eksterne lenker ==
(en) Andrés Recalde – Olympedia 
(en) Andrés Recalde – Sports-Reference (OL-resultater – arkivert)
Ruscus hypoglossum

Ruscus hypoglossum er en plante i aspargesfamilien.
Den er en opptil 40 cm høy, eviggrønn halvbusk med jordstengel. Stenglene er opprette, ikke forgrenete og har fylloklader, som er flate grener som minner om blader. De egentlige bladene er små, nålelignende og har ikke klorofyll. Fyllokladene har ingen torn ytterst. Planten er særbu. Blomstene er små og sitter midt på fyllokladene. Frukten er et rødt bær som er 18–20 mm.
Ruscus hypoglossum vokser i løvfellende skog og kratt og har en submediterran utbredelse. Den finnes fra Italia nordover til Østerrike og Slovakia og østover til Tyrkia og Krim. Den blir av og til plantet i hager.


== Litteratur ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 484. ISBN 0-7136-7015-0. 
Ľ. Halada (1994). «Ruscus hypoglossum L. in Slovakia» (PDF). Thaiszia. 4: 183–195. ISSN 1210-0420. 


== Eksterne lenker ==
(en) Ruscus hypoglossum i Encyclopedia of Life 
(en) Ruscus hypoglossum i Global Biodiversity Information Facility 
(en) Ruscus hypoglossum hos NCBI 
(en) Ruscus hypoglossum hos The International Plant Names Index 
(en) Ruscus hypoglossum hos Tropicos 
(en) Kategori:Ruscus hypoglossum – bilder, video eller lyd på Wikimedia Commons 
(en) Ruscus hypoglossum – galleri av bilder, video eller lyd på Wikimedia Commons 
Ruscus hypoglossum – detaljert informasjon på Wikispecies
Cecilia Comunales

Cecilia «La Reina» Comunales Alciaturi (født 4. desember 1988 i Paysandú) er en tidligere uruguayansk profesjonell bokser i lettvekt.


== Se også ==
Christian Ariadna Namús


== Referanser ==


== Eksterne lenker ==
(en) Cecilia Comunales – BoxRec 
Biografi i Women's Boxing (engelsk)
Cecilia Comunales i boxrec.com (engelsk)